ทำไม นิคมฯ เอเพ็กซ์ กรีน ที่ขับเคลื่อนด้วยแนวคิด Net-Zero ถึงน่าลงทุนที่สุดในยุคนี้
คงปฏิเสธไม่ได้ว่า “ความยั่งยืน” และ “Net-Zero” เป็นเมกะเทรนด์ที่ภาคธุรกิจทั่วโลกให้ความสำคัญ หลายบริษัทชั้นนำของโลกปรับแนวคิดการทำธุรกิจสู่ “โมเดลความยั่งยืน”
30 ก.ย. 2565

บ้านปู เน็กซ์ X เอเพ็กซ์ กรีน X ลงทุนแมน
คงปฏิเสธไม่ได้ว่า “ความยั่งยืน” และ “Net-Zero” เป็นเมกะเทรนด์ที่ภาคธุรกิจทั่วโลกให้ความสำคัญ
หลายบริษัทชั้นนำของโลกปรับแนวคิดการทำธุรกิจสู่ “โมเดลความยั่งยืน”
เพื่อสร้างความได้เปรียบในการแข่งขัน ท่ามกลางความท้าทายของโลกธุรกิจยุคใหม่
ยุคที่ความสำเร็จไม่ได้วัดที่การสร้างกำไรเพียงอย่างเดียว แต่ต้องสร้างความยั่งยืนให้สังคมอย่างจริงจังด้วย
และที่น่าสนใจคือ บริษัทเหล่านี้ ต่างเชื่อมั่นว่าโมเดลดังกล่าวจะอยู่คู่กับโลกใบนี้ไปอีกนานแสนนาน 
ขณะเดียวกัน ทั่วโลกมีการกำหนดนโยบายและคุมเข้มเรื่องการลดการปล่อยก๊าซ CO2 เป็นศูนย์ 
ทำให้หลายบริษัทในไทย หันมาวางแผนธุรกิจ Move on ไปสู่โมเดลธุรกิจที่ยั่งยืน และตอบรับนโยบาย Net-Zero มากขึ้น
และหนึ่งในนั้นก็คือ “นิคมอุตสาหกรรม เอเพ็กซ์ กรีน อินดัสเตรียล เอสเตท”
นิคมฯ เอเพ็กซ์ กรีน มองเห็นโอกาสทางธุรกิจ จึงพัฒนา ‘นิคมอุตสาหกรรมเชิงนิเวศ’ 
ด้วยแนวคิดสร้างความยั่งยืนให้ทั้งโรงงาน สิ่งแวดล้อม และชุมชน พร้อมมุ่งไปยังเป้าหมายสูงสุดคือ Net-Zero 
เพื่อสร้างความได้เปรียบ และการเติบโตทางธุรกิจอย่างยั่งยืนรอบด้านให้กับผู้ประกอบการที่มาลงทุนในนิคมฯ
โดยหนึ่งในจิ๊กซอว์ที่จะทำให้แนวคิดนี้สมบูรณ์แบบคือ “พลังงานสะอาด”
นิคมฯ เอเพ็กซ์ กรีน จึงวางแผนลงทุนติดตั้งโซลาร์ลอยน้ำขนาดใหญ่
โดยเลือก บ้านปู เน็กซ์ มาเป็นพาร์ทเนอร์คนสำคัญที่ดูแลโครงการนี้
ทำไมถึงเลือก บ้านปู เน็กซ์ ทั้ง ๆ ที่มีหลายบริษัทให้บริการติดตั้งโซลาร์ ?
การติดตั้งโซลาร์ลอยน้ำจะช่วยสร้างความยั่งยืนทุกมิติและกลายเป็นนิคมฯ เชิงนิเวศได้อย่างไร ?
ผู้ประกอบการที่เข้ามาลงทุนในนิคมฯ จะได้ประโยชน์อะไรจากการติดตั้งโซลาร์ลอยน้ำ ?
คุณณัชฐปกรณ์ ดำเนินชาญวนิชย์ CEO บริษัท เอเพ็กซ์ ปาร์ค จำกัด ได้สรุปประเด็นต่าง ๆ แบบเข้าใจง่าย ๆ 
ลงทุนแมนจะเล่าให้ฟัง..
นิคมฯ เอเพ็กซ์ กรีน ตั้งอยู่ที่จังหวัดฉะเชิงเทรา ในเขตเศรษฐกิจพิเศษภาคตะวันออก (EEC)
โดยนิคมฯ แห่งนี้มีพื้นที่รวมกว่า 2,000 ไร่ แบ่งเป็นพื้นที่อุตสาหกรรมประมาณ 1,600 ไร่ และพื้นที่สาธารณูปโภคประมาณ 350 ไร่ พร้อมที่จะรองรับการลงทุนจากผู้ประกอบการในอุตสาหกรรม S-Curve และอุตสาหกรรมใหม่ New S-Curve
มีโรงงานและคลังสินค้าสำเร็จรูปหลายรูปแบบ พร้อมระบบโครงสร้างพื้นฐานและสาธารณูปโภคระดับสากลที่ครบครัน
ที่สำคัญคือ มีไฟฟ้าจากพลังงานสะอาดให้เลือกใช้ และมีระบบจัดการแบบ Smart City ทั้งโครงการ โดยจะนำเทคโนโลยีเข้ามาใช้บริหารจัดการอีกมากมาย
ในอนาคตจะเชื่อมต่อกับระบบการเดินทางและขนส่ง ทั้งรถไฟฟ้าความเร็วสูง สนามบิน และท่าเรือ 
เป็นนิคมฯ ยุคใหม่ที่สนับสนุนเรื่องความยั่งยืนอย่างจริงจัง 
มีการวางมาตรการป้องกันผลกระทบต่อสิ่งแวดล้อมและชุมชนโดยรอบ
คุณณัชฐปกรณ์ เล่าว่าเหตุผลที่วางให้นิคมฯ แห่งนี้มีภาพลักษณ์ความยั่งยืน
“เพราะเรายึดมั่นหลักการทำธุรกิจให้อยู่ร่วมกันกับชุมชนและสิ่งแวดล้อมมาโดยตลอด 
ซึ่ง ณ วันนี้เรื่องความยั่งยืน กลายเป็นหัวใจหลักที่ทุกธุรกิจและทุกอุตสาหกรรมต้องมุ่งไป
รวมถึงไทยก็ให้ความสำคัญเรื่อง Net-Zero อย่างมาก
จึงเชื่อว่าในอนาคตเราจะได้เห็นสารพัดนโยบายด้านความยั่งยืนที่จะมาขับเคลื่อนภาคธุรกิจและอุตสาหกรรมอย่างจริงจัง
ในฐานะผู้พัฒนานิคมอุตสาหกรรรมขนาดใหญ่ของประเทศ เราจึงขอเป็นอีกหนึ่งพลังที่จะมาช่วยประเทศไทยขับเคลื่อนเศรษฐกิจและสังคมคาร์บอนต่ำ 
โดยส่งเสริมความยั่งยืนด้วยการใช้ไฟฟ้าพลังงานสะอาดจากโซลาร์ลอยน้ำที่จะติดตั้งในนิคมฯ 
แต่โจทย์แรกคือ จะเลือกใครที่ไว้วางใจได้มารับผิดชอบโครงการนี้
ตอนที่เริ่มคิดจะติดตั้งโซลาร์ เราได้ติดต่อบริษัทใหญ่ ๆ ในธุรกิจนี้ 
ลองไปดูงานหลายที่ และได้พูดคุยสัมภาษณ์กับผู้บริหารบริษัทเหล่านั้น
สุดท้าย เราเลือกที่จะใช้บริการของ บ้านปู เน็กซ์”
อะไรที่ทำให้ นิคมฯ เอเพ็กซ์ กรีน ตัดสินใจเลือก บ้านปู เน็กซ์ 
ทั้ง ๆ ที่หากมองผิวเผินการติดตั้งโซลาร์ก็เหมือน ๆ กันทุกบริษัท
คุณณัชฐปกรณ์ เฉลยว่ามี 3 เหตุผลหลัก ๆ คือ
1. บ้านปู เน็กซ์ เป็นบริษัทในกลุ่มบ้านปู ซึ่งทำธุรกิจพลังงานมานานเกือบ 40 ปี และขยายธุรกิจไปกว่า 10 ประเทศทั่วโลก 
รวมถึงได้เห็นผลงานมากมาย จึงเชื่อมั่นในประสบการณ์
2. บ้านปู เน็กซ์ มีวิสัยทัศน์ที่กว้างไกล และสอดคล้องกับวิสัยทัศน์ของบริษัท 
ซึ่งไม่ได้มองแค่การติดตั้งโซลาร์แล้วจบ แต่มองแบบพาร์ทเนอร์ทางธุรกิจในระยะยาว 
แสดงให้เห็นว่าต้องการสนับสนุนนิคมฯ แห่งนี้ ให้สามารถใช้พลังงานสะอาดที่ไร้ขีดจำกัด และเติบโตอย่างยั่งยืนไปพร้อมกัน
3. มีทั้งความรู้เชิงลึกและเทคโนโลยีพลังงานสะอาดล้ำ ๆ ที่เหนือกว่าเจ้าอื่น ๆ
โดยพัฒนาดิจิทัลแพลตฟอร์มที่นำมาใช้ควบคู่กับระบบโซลาร์
คุณณัชฐปกรณ์ ยังเล่าต่อว่า จากการไปดูผลงานการติดตั้งระบบโซลาร์ลอยน้ำที่ไซต์ลูกค้าของบ้านปู เน็กซ์ 
ก็ได้เห็นเทคโนโลยีหลายอย่าง ทั้งแอปพลิเคชัน ให้ลูกค้าเช็คการทำงานของระบบโซลาร์ได้แบบเรียลไทม์ 
แดชบอร์ด สำหรับมอนิเตอร์คุณภาพและระดับน้ำในบ่อ ซึ่งเป็นเรื่องที่ทุกนิคมฯ ให้ความสำคัญ
รวมถึงมีห้อง Control room ขนาดใหญ่ ที่มอนิเตอร์การทำงานของระบบโซลาร์ที่ได้ติดตั้งไปแล้วทั่วประเทศ
ถือว่าเป็นการนำเทคโนโลยีมาเพิ่มความฉลาดและประสิทธิภาพการใช้พลังงานสะอาดให้เกิดประโยชน์สูงสุด
อีกทั้งยังเพิ่มความสะดวกในการควบคุมและตรวจสอบระบบ
สอดคล้องกับ นิคมฯ เอเพ็กซ์ กรีน ที่เสมือนเป็น Smart City ที่ใช้เทคโนโลยีมาบริหารจัดการ
ขณะเดียวกัน บ้านปู เน็กซ์ วางแผนมาให้แล้วว่า ระบบโซลาร์ที่เหมาะสมกับพื้นที่ของนิคมฯ มากที่สุด คือ “โซลาร์ลอยน้ำ”
โดยจะใช้แผงโซลาร์ที่มีประสิทธิภาพการผลิตไฟสูง และทุ่นลอยน้ำที่ปลอดภัยต่อระบบนิเวศในน้ำ 
และให้คำปรึกษาการจัดเตรียมเอกสารดำเนินการต่าง ๆ รวมถึงบริการหลังการขายดูแลโดยทีมผู้เชี่ยวชาญตลอด 24 ชั่วโมง
แล้วถ้าถามว่าใครได้ประโยชน์จากการติดตั้งโซลาร์ลอยน้ำในนิคมฯ บ้าง ?
ไม่เพียงช่วยให้นิคมฯ เอเพ็กซ์ กรีน บรรลุเป้าหมายในการพัฒนานิคมฯ เชิงนิเวศเท่านั้น 
แต่ผู้ประกอบการที่จะเข้ามาลงทุน ยังได้ประโยชน์โดยตรงจากระบบโซลาร์ด้วย 
โดยสามารถซื้อไฟฟ้าจากระบบโซลาร์ไปใช้ได้ ซึ่งจะช่วยลดต้นทุนค่าไฟฟ้าได้ถึง 18%* 
ได้ใช้ไฟฟ้าจากพลังงานสะอาดที่มีประสิทธิภาพและเสถียรภาพ 
ส่งเสริมภาพลักษณ์เป็น Smart Business ที่ใส่ใจความยั่งยืนและสิ่งแวดล้อม และสอดรับการสนับสนุน Net-Zero
ทีนี้หากเราเป็นเจ้าของบริษัท หรือนิคมฯ ขนาดใหญ่ ที่อยากจะพัฒนาธุรกิจที่ยั่งยืน 
คงอยากรู้ว่า หากลงทุนไปแล้วจะคุ้มค่าหรือไม่ และลดการปล่อย CO2 ได้มากเท่าไหร่
เรื่องนี้ได้รับการเฉลยจาก คุณสินนท์ ว่องกุศลกิจ CEO บริษัท บ้านปู เน็กซ์ จำกัด 
หากคำนวณเบื้องต้น ระบบโซลาร์ลอยน้ำใน นิคมฯ เอเพ็กซ์ กรีน วางกำลังผลิต 32 เมกะวัตต์ โดยจะแบ่งการติดตั้งเป็นเฟส คาดว่าหากติดตั้งเสร็จ จะช่วยลดต้นทุนค่าไฟฟ้าให้นิคมฯ เฉลี่ย 36 ล้านบาทต่อปี*
ขณะเดียวกัน ยังช่วยลดการปล่อย CO2 ได้ราว ๆ 24,000 ตันต่อปี*
และหากตลอดอายุสัญญาการติดตั้งจะลดการปล่อย CO2 ถึง 500,000 ตัน*
โดยคุณสินนท์ บอกว่า บ้านปู เน็กซ์ เกิดขึ้น ด้วยความเชื่อที่ว่า “พลังงานสะอาด” จะเข้ามามีบทบาทต่อทุกสิ่งบนโลกใบนี้
เมื่อคิดแบบนี้ ทำให้เป้าหมายในการทำธุรกิจ คือ “ทุกชีวิตต้องสามารถเข้าถึงโซลูชันพลังงานสะอาดได้อย่างไร้ขีดจำกัด”
ก็เลยทำให้ บ้านปู เน็กซ์ ไม่ได้มีแค่บริการติดตั้งระบบโซลาร์ทุกรูปแบบเพียงอย่างเดียว
แต่ยังให้บริการโซลูชันพลังงานสะอาดแบบ Total Solutions 
คือ มีโซลูชันพลังงานสะอาดที่หลากหลายครบวงจร สามารถนำเสนอได้เหมาะสมกับความต้องการของทุกธุรกิจและอุตสาหกรรม 
พร้อมมีดิจิทัลแพลตฟอร์มและดาต้า ที่ช่วยในการบริหารจัดการและสามารถนำไปใช้ต่อยอดเพิ่มโอกาสทางธุรกิจในอนาคต
เรื่องนี้ถือว่าสำคัญ หากสังเกต ปัจจุบันหลายบริษัททั่วโลกเริ่มหันมาใช้โซลูชันพลังงานสะอาดมากกว่าหนึ่งประเภท 
เพื่อมุ่งสู่การเป็น Smart Business ที่สร้างความยั่งยืนรอบด้าน 
ซึ่งนิคมฯ เอเพ็กซ์ กรีน ก็มีแผนที่จะนำโซลูชันพลังงานสะอาดอื่น ๆ ไปใช้เพิ่มในอนาคตเช่นกัน
โดย บ้านปู เน็กซ์ มีโซลูชันพลังงานสะอาดอีกมากมาย เช่น
- บริการระบบบริหารจัดการพลังงานอย่างคุ้มค่า ครอบคลุมทั้งการประเมิน วิเคราะห์ และให้คำปรึกษาด้านการใช้พลังงาน
- ระบบกักเก็บพลังงาน หรือแบตเตอรี่ประสิทธิภาพสูงสำหรับกักเก็บและจ่ายไฟฟ้าใช้ในอุตสาหกรรม
- บริการระบบสัญจรทางเลือกแบบครบวงจร หรือ Mobility as a Service (MaaS) ที่ออกแบบ หรือจัดหายานพาหนะไฟฟ้าหลากหลายประเภท ครอบคลุมการเดินทางทั้งทางบกและทางน้ำ รวมถึงแพลตฟอร์มสถานีชาร์จ EV
สรุปง่าย ๆ ก็คืออะไรก็ตาม ที่เกี่ยวข้องกับโซลูชันพลังงานสะอาด 
บ้านปู เน็กซ์ ตอบโจทย์ได้ครบจบในที่เดียว แถมยังให้บริการแบบครบทุกขั้นตอน 
เหมาะกับทุกธุรกิจและทุกอุตสาหกรรมที่ต้องการขับเคลื่อนไปสู่ Net-Zero
บ้านปู เน็กซ์ จึงไม่ใช่แค่บริษัทที่สร้าง New S-Curve ให้แก่ตัวเองเพียงอย่างเดียว
แต่กำลังช่วยให้ธุรกิจต่าง ๆ สร้างคุณค่ารอบด้านให้แก่ตัวเอง และยังส่งต่อคุณภาพชีวิตที่ดีไปยังผู้ใช้บริการและสังคม ในยุคที่ “ความยั่งยืน” จะกลายเป็นบริบทสำคัญในทุก ๆ อย่างบนโลกใบนี้ ..
ผู้ประกอบการที่สนใจลงทุนในนิคมอุตสาหกรรมเอเพ็กซ์ กรีน อินดัสเตรียล เอสเตท สอบถามได้ที่ 095-454-1540 ข้อมูลเพิ่มเติม 
ผู้ประกอบการที่สนใจโซลูชันฉลาดผลิต หรือบริการติดตั้งระบบโซลาร์ ลงทะเบียนได้ที่ 
 หรือสอบถาม Call Center 02-095-6599
*ผลลัพธ์ที่ได้ขึ้นอยู่กับขนาดการติดตั้ง พฤติกรรมการใช้ไฟฟ้าของลูกค้าและการปฏิบัติตามคำแนะนำจากผู้เชี่ยวชาญ